S-258/2009

Mál þetta, sem dómtekið var í þinghaldi 13. mars sl., er höfðað með ákæru útgefinni af lögreglustjóranum á höfuðborgarsvæðinu 31. maí 2005 á hendur K-kk-þgf Þ-kk-þgf Ó-kk-þgf, kt.0000000-0000, Flétturima 31, Reykjavík, „fyrir eftirtalin hegningar, umferðar og fíkniefnalagabrot:

I. (007-2008-57635)

Fyrir hylmingu, með því að hafa miðvikudaginn 6. ágúst 2008, í bifreiðinni YS-248 sem stöðvuð var í Langarima í Reykjavík, haft í vörslum sínum tvær veiðitöskur, Abu veiðistöng með veiðihjóli, veiðihníf, tvö önglabox, Ocean veiðivöðlur, viðarbox með hnýttum flugum, silungaháf, veiðivesti og pumpu, að verðmæti 70 til 80 þúsund krónur, þrátt fyrir að ákærða hafi verið ljóst að um þýfi var að ræða og þannig haldið mununum ólöglega fyrir eigandanum, en umræddum munum hafði verið stolið úr bifreiðageymslu við Flétturima 7 í Reykjavík á tímabilinu 3. til 6. ágúst 2008.

Telst þetta varða við 1. mgr. 254. gr. almennra hegningarlaga nr. 19/1940.

II. (007-2008-62808)

Fyrir nytjastuld og umferðarlagabrot, með því að hafa að kvöldi sunnudagsins 31. ágúst 2008 tekið bifreiðina XB-316 í heimildarleysi, til eigin nota og ekið henni sviptur ökuréttindum frá bifreiðastæði við verslunarmiðstöðina Smáralind í Kópavogi, uns lögregla stöðvaði aksturinn skömmu síðar við Berjarima í Reykjavík.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr., umferðarlaga nr. 50/1987.

III. (007-2008-72977)

Fyrir hylmingu, með því að hafa föstudaginn 26. september 2008, í bifreiðinni AA-957, sem lagt var í bifreiðastæði við Berjarima 28 í Reykjavík, haft í vörslum sínum skartgripi og silfurhnífaparasett, samtals að verðmæti 521.230 kr., þrátt fyrir að ákærða hafi verið ljóst að um þýfi var að ræða og þannig haldið mununum ólöglega fyrir eigandanum, en umræddum munum hafði verið stolið úr gullsmíðaverkstæði við Tröllaborgir 25 í Reykjavík á tímabilinu 24. til 26. september 2008.

Telst þetta varða við 1. mgr. 254. gr. almennra hegningarlaga nr. 19/1940.

IV. (007-2008-69624)

Fyrir hylmingu, með því að hafa föstudaginn 26. september 2008, í bifreiðinni AA-957, sem lagt var í bifreiðastæði við Berjarima 28 í Reykjavík, haft í vörslum sínum LG bíltæki af tegundinni LAC4700R, með geislaspilara og MP3 spilara að verðmæti 15.995 kr., þrátt fyrir að ákærða hafi verið ljóst að um þýfi var að ræða og þannig haldið muninum ólöglega fyrir eigandanum, en umræddu bíltæki hafði verið stolið úr bifreiðinni JG-115, þann 24. september þar sem henni hafði verið lagt á bifreiðastæði við Laufrima 41 í Reykjavík.

Telst þetta varða við 1. mgr. 254. gr. almennra hegningarlaga nr. 19/1940.

V. (007-2008-70171)

Fyrir þjófnað, með því að hafa á tímabilinu 24. til 26. september 2008 brotist inn í bifreiðarnar RB-367 og HE-768, sem stóðu á bifreiðastæði við bensínstöð Olís við Gullinbrú í Reykjavík, stolið þaðan tveimur glussatjökkum, verkfærakassa, slökkvitæki, bláum vinnugalla, lyklakippu með eldsneytiskortum, bensíntrekt og tveimur tjakksköptum, að óþekktu verðmæti, en allir þessir munir fundust í bifreiðinni LH-575 sem var í eigu ákærða.

Telst þetta varða við 244. gr. almennra hegningarlaga nr. 19/1940.

VI. (007-2008-73571)

Fyrir nytjastuld og umferðarlagabrot, með því að hafa aðfaranótt föstudagsins 10. október 2008 tekið bifreiðina YL-384 í heimildarleysi, til eigin nota, og ekið henni sviptur ökuréttindum frá bifreiðastæði við Rofabæ 31 í Reykjavík og um götur Reykjavíkur, uns lögregla fann bifreiðina við Þverás í Reykjavík.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr., umferðarlaga nr. 50/1987.

VII. (007-2008-74360 og -74362)

Fyrir umferðarlagabrot, með því að hafa að kvöldi mánudagsins 13. október 2008 ekið bifreiðinni TL-358, óhæfur um að stjórna henni örugglega vegna áhrifa ávana- og fíkniefna (amfetamín í blóði 20 ng/ml.) og sviptur ökuréttindum um gatnamót Höfðabakka og Stekkjarbakka í Reykjavík og svo óvarlega að bifreiðinni var þar ekið utan í bifreiðina NF-S13, án þess að nema staðar og ekið að Rofabæ, þar sem bifreið ákærða var ekið utan í bifreiðina BL-798, án þess að nema staðar, uns ákærði var stöðvaður í akstri á Breiðholtsbraut skömmu síðar.

Telst þetta varða við 1. mgr. 4. gr., 1. mgr. 10. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

VIII. (007-2008-79920)

Fyrir þjófnað, með því að hafa aðfaranótt fimmtudagsins 6. nóvember 2008, í félagi með J-kk-þgf G-kk-þgf K-kk-þgf, brotist inn í vörugám á athafnasvæði 66 Gráður Norður við Miðhraun í Hafnarfirði og stolið þaðan fatnaði að verðmæti 3.000.000 kr., með því að bera fatnaðinn úr gámnum í sendibifreiðina SX-550, uns lögregla kom og hafði afskipti af ákærða á vettvangi.

Telst þetta varða við 244. gr. almennra hegningarlaga nr. 19/1940.

IX. (007-2008-84732)

Fyrir umferðarlagabrot, með því að hafa að kvöldi sunnudagsins 23. nóvember 2008 ekið bifreiðinni TL-358 sviptur ökuréttindum um Réttarholtsveg í Reykjavík, uns lögregla stöðvaði aksturinn við Hæðargarð.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

X. (007-2008-86955)

Fyrir umferðarlagabrot, með því að hafa miðvikudaginn 3. desember 2008 ekið bifreiðinni TL-358 sviptur ökuréttindum um Þönglabakka í Reykjavík, uns lögregla stöðvaði aksturinn við verslun Garðheima.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

XI. (007-2008-88062)

Fyrir nytjastuld, umferðar- og fíkniefnalagabrot, með því að hafa aðfaranótt mánudagsins 8. desember 2008 tekið bifreiðina JA-972 í heimildarleysi og til eigin nota þar sem henni var lagt við Selvogsgötu 24 í Hafnarfirði og ekið bifreiðinni, óhæfur um að stjórna henni örugglega vegna áhrifa ávana- og fíkniefna (amfetamín í blóði 465 ng/ml.) og sviptur ökuréttindum að Gunnarssundi 5 í Hafnarfirði, uns lögregla hafði afskipti af ákærða þar skammt frá og umrætt sinn haft í vörslum sínum 1 stykki E-töflu (ecstacy), sem lögregla fann við leit á ákærða.

Telst þetta varða við 1. mgr. 259. gr. almennra hegningarlaga nr. 19/1940, 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

XII. (007-2008-91960)

Fyrir nytjastuld og umferðarlagabrot, með því að hafa miðvikudaginn 24. desember 2008 tekið bifreiðina OF-J05 í heimildarleysi og til eigin nota þar sem henni var lagt í bifreiðastæði við Brautarholt 16 í Reykjavík og ekið henni sviptur ökuréttindum um götur höfuðborgarsvæðisins, uns lögregla kom að ákærða í bifreiðinni 19. janúar 2009.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr., umferðarlaga nr. 50/1987.

XIII. (007-2009-3732)

Fyrir nytjastuld og umferðarlagabrot, með því að hafa að kvöldi mánudagsins 19. janúar 2009 tekið bifreiðina ZT-524 í heimildarleysi, til eigin nota, frá bifreiðastæði við Bergþórugötu í Reykjavík á móts við Sundhöll Reykjavíkur og ekið henni sviptur ökuréttindum um götu höfuðborgarsvæðisins, uns lögregla kom að ákærða í bifreiðinni á bifreiðastæði við Sundlaug Kópavogs þann 20. janúar 2009.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr., umferðarlaga nr. 50/1987.

XIV. (007-2009-5169)

Fyrir nytjastuld og umferðarlagabrot, með því að hafa að kvöldi mánudagsins 26. janúar 2009 tekið bifreiðina MD-166 í heimildarleysi, til eigin nota, þar sem henni var lagt í bifreiðastæði við Lundabrekku 2 í Kópavogi og ekið henni sviptur ökuréttindum um götur höfuðborgarsvæðisins, uns lögregla stöðvaði aksturinn aðfaranótt 27. janúar 2009 við Dverghöfða í Reykjavík.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr., umferðarlaga nr. 50/1987.

XV. (007-2009-5181)

Fyrir nytjastuld og umferðarlagabrot, með því að hafa aðfaranótt þriðjudagsins 27. janúar 2009, tekið í heimildarleysi, til eigin nota, bifreiðina VJ-718 þar sem henni var lagt í bifreiðastæði við Frostafold 6 í Reykjavík og ekið henni sviptur ökuréttindum um götur höfuðborgarsvæðisins, en lögregla stöðvaði akstur ákærða á bifreiðinni mánudaginn 2. febrúar 2009 við Hafnarbraut í Kópavogi.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr., umferðarlaga nr. 50/1987.

XVI. (007-2009-6802)

Fyrir nytjastuld, húsbrot og umferðarlagabrot, með því að hafa aðfaranótt þriðjudagsins 3. febrúar 2009 farið í heimildarleysi inn, í bílskúr að Silungakvísl 12 í Reykjavík, og tekið þar bifreiðina NL-246, til eigin nota, og ekið henni sviptur ökuréttindum frá Silungakvísl að Helluvaði 21 í Reykjavík, þar sem lögregla kom að ákærða sofandi í bifreiðinni.

Telst þetta varða við 231. gr. og 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að ofangreind fíkniefni sem hald var lagt á, verði gerð upptækt samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Við þingfestingu málsins féll ákærandi frá ákæru um húsbrot að því er XVI. ákærulið varðar.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1979. Á hann að baki töluverðan sakaferil, allt aftur til ársins 2000. Hinn 7. janúar 2000 var ákærði dæmdur fyrir nytjastuld og ölvunarakstur og sviptur ökurétti í 12 mánuði. Honum var gerð sekt vegna sviptingaraksturs þann 11. apríl 2001. Hinn 8. október 2007 var ákærði dæmdur í 3 mánaða skilorðsbundið fangelsi fyrir nytjastuld, þjófnað og fjársvik. Hinn 21. desember 2007 var ákærði dæmdur í 8 mánaða fangelsisrefsingu fyrir nytjastuld, þjófnað, hylmingu og húsbrot og var þá skilorðsdómurinn frá í október 2007 dæmdur upp. Þá hlaut ákærði 2 mánaða fangelsisdóm hinn 9. maí 2008 fyrir nytjastuld, fíkniefnabrot, ölvunarakstur og önnur umferðarlagabrot, en þar var um hegningarauka að ræða. Var hann jafnframt sviptur ökurétti í 15 mánuði. Ákærði hlaut reynslulausn hinn 10. maí 2008 í 1 ár á 137 daga eftirstöðvum refsingar. Með brotum sínum nú hefur ákærði rofið skilorð reynslulausnarinnar. Verður reynslulausnin tekin upp og dæmd með því máli sem nú hefur verið höfðað, sbr. 1. mgr. 65. gr. laga um fullnustu refsinga nr. 49/2005 og 60. gr. almennra hegningarlaga. Verður refsing ákærða tiltekin eftir reglum 77. gr. almennra hegningarlaga. Brot ákærða voru framin í samfelldri brotahrinu og beindust sum að miklum verðmætum. Telst refsing ákærða hæfilega ákveðin fangelsi í 15 mánuði. Gæsluvarðhald ákærða frá 4. febrúar 2009 til dagsins í dag kemur til frádráttar refsingu.

Ákærði er sviptur ökurétti í 3 ár frá 9. ágúst 2009 að telja

Ákærði sæti upptöku á einni töflu með fíkniefninu MDMA samkvæmt þeim lagaákvæðum sem í ákæru greinir.

Ákærði greiði 202.437 krónur í sakarkostnað málsins. Þá greiði ákærði málsvarnarþóknun skipaðs verjanda síns, S-kk-ef S-kk-ef hrl., 170.000 krónur að meðtöldum virðisaukaskatti auk aksturskostnaðar, 55.000 krónur.

Af hálfu ákæruvaldsins flutti málið Ó-kk-nf I-kk-nf Ó-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf, settur héraðsdómari, kveður upp dóminn.

D ó m s o r ð :

Ákærði, K-kk-nf Þ-kk-nf Ó-kk-nf, sæti fangelsi í 15 mánuði. Gæsluvarðhald ákærða frá 4. febrúar 2009 til dagsins í dag komi til frádráttar refsingu.

Ákærði er sviptur ökurétti í 3 ár frá 9. ágúst 2009 að telja.

Ákærði sæti upptöku á einni töflu með fíkniefninu MDMA.

Ákærði greiði 202.437 krónur í sakarkostnað.

Ákærði greiði málsvarnarþóknun skipaðs verjanda síns, S-kk-ef S-kk-ef hrl., 170.000 krónur, auk aksturskostnaðar, 55.000 krónur.

R-kvk-nf H-kvk-nf.